(1840) Wel aen , ghesellen , laet ons derrewaerts vlieghen , Ende ons gheneeren met bedrieghen en lieghen , Naer ons costume , t ' onsen proffyte , Dat men ons ledicheit ons niet en verwyte .Laet ons gaen helpen ende bystaen Ons ghezellen , die hun debvoir zoo wel hebben ghedaen ; Laet ons desen tijt ooc nemen wel waer , Want overal zoo gaet ons mede dit haer , Soo groot een schade en dede ons niet Amandt , Over neghen hondert jaer in Vlaenderlandt , Calvinus en doet ons daer meerder proffijt ende eere , Deur zijn weerdighe nieuwe leere ; Des bedancken wy hem dagelicx zeere , Ende van zijn kinderen nemmermeere En zullen wy hem connen te vullen betalen , Te weten : van kerckbrekers en roovers , die , zonder dralen , Overal wel weten eenen buyt te halen , Ende van moordenaers die meer dan ' t goet Souckende zijn der papen - bloet .Men hoort nievers meer spreken van moorden en kelen , Dwelck onslieden niet en can vervelen , Dan overal in alzulck een landt , Daer de Calvinisten hebben d ' hoverhandt ; In Vranckerike ende Hollant is ' t wel ghebleken , Men can ' t onder gheenen stoel ghesteken .